Kual ki é Nha Misson
N kré pa dipos de lé nha livros, pa bu konsigui konstrui um relason saudavel e duradouro.. Pamodi, dja txiga de odja familias caboverdiano destruídu… Dja txiga de odja crianças ta kria sem pai presente!
N kré lança livros, audio e videos em kriolu (lingua caboverdiana) de auto-ajuda sobre relacionamentos.
Empodera e djuda mudjeres e homis na atxa amor e konsigui ten um relason forte ki ta dura.
Pa bu konsigui ten um relason feliz è preciso empenho. Bò è soltera/o e bu sta buska kel alguen certu? Enton bu empenho ten ki komesa mesmu antis de bu konxel, aumenta bu auto estima desenvolve bu auto confiança, kes keli è kusas ki bu mesti ten antis de otru alguen komesa na gosta de bo. BU TEN KI GOSTA DI BO MESMU PRIMERU.
- Dja bu tevi txeu relason ki ka da certo?
Bu krè atxa homi/mudjer de qualidade?
Bu kré midjora manera ki bu ta lida ku homi?
Bu sta farto de homi/mudjer ki ka ta krè compromisso sèrio?
Dja bu kansa de sta bò sò?
Dja bu kansa de ser traida/o?
Bu ka kré sufri mas pamodi alguen?
Bu ka kré pa pessoa ki nhos sta abandonau?
Bu relason ka sta bai dretu?
Bu krè pa bu homi/mudjer bira fièl?
Ku livros de ''Ten Relason Ki Bu Krè'' bu ta prendi modi ki bu ta para de faze kusas ki ta faze homis ou mudjeres ka ta krè um relason ku bò. E ta djudau pa de um manera natural, pa bu komesa na faze kusas ki ta kria um relason feliz.
Domina kes kusas li e bu ta nota ma pessoa ki bu krè ta bira ta xinti um amor profundo e incondicional pa bò.
Na verdade ka importa kantu erros ki dja bu faze na passado, ka ta importa kantu relason ki dja bu tevi ki ka da certu, nem ka importa si bu ten fidju, nem ka importa qual ki è bu idade ou bu peso.
Bu pode ser irresitivèl gosi. Nha livro ta mostrau modi ki bu ta konsigui kela.
Tambe bu ta prendi passo a passo modi ki bu ta bira um pessoa mas segura e confiante pa bu konsigui atinge tudu kusas ki bu krè na bu vida.
Pa mudjeres:
N ta djudau liberta bu energia feminino ki bu ten na bo ki ta encanta homi. Prendi uza bu feminilidade e odja modi ki ta poi homis ou kel homi ki bu krè xinti um profundo atrason pa bo, e è ta krè sta sò ku bò. Homis gosta e es ta xinti atrason pa mudjeres femininas e ki ten auto confiança.
Livros ta sirbi pa djuda mudjeres ou homis ki sta prokura kel pessoa de kualidade pa ses vida, ou pa kenha ki sta na um relason e ki krè midjora ou mante ses relacionamentu.
337total visits,1visits today
kea_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn